एक और गवाह ने निखिल के खिलाफ दिया बयान
पूर्वमंत्री की बेटी से यौनशोषण का आरोपी निखिल प्रियदर्शी अब भी फरार है। गुरुवार को उसकी अग्रिम जमानत पर सुनवाई होनी है। इधर, बुधवार को कोर्ट में निखिल के खिलाफ एक और गवाह फुलवारीशरीफ के सोहेब हसन चांद ने 164 के तहत बयान दर्ज करवाया है। सूत्रों की मानें तो इस बयान के बाद से निखिल की मुश्किलें और बढ़ सकती हैं। जमानत याचिका खारिज होने के बाद भी अगर वह हाजिर नहीं होता है, तो पुलिस कुर्की जब्ती के लिए कोर्ट में आवेदन देगी। इधर निखिल की गिरफ्तारी में अब पटना पुलिस को भी लगाया गया है। एसआईटी के अलावा कुल पांच टीमें काम कर रही हैं। सेक्स रैकेट चलाने के आरोप में भी पुलिस ने कई अहम साक्ष्य जुटाया है।
लखनऊ से लौट आई टीम
एसआईटीको जानकारी मिली थी कि निखिल लखनऊ में शरण लिए हुए है। एक टीम वहां गई, लेकिन निखिल को गिरफ्तार नहीं कर सकी। कहा जा रहा है कि पुलिस के वहां पहुंचने से पहले निखिल को इसकी भनक लग गई थी और वह फरार हो गया। इसके बाद दिल्ली, कोलकाता सहित कई शहरों में छापेमारी तेज कर दी गई है।
hin_Deva hin_Deva hin_Deva hin_Deva